b'\n_START_ARTICLE_\nBreitling\n_START_PARAGRAPH_\nBreitling SA on itsen\xc3\xa4inen sveitsil\xc3\xa4inen luksus- ja arvokellojen valmistaja. Sen p\xc3\xa4\xc3\xa4konttori sijaitsee Grencheniss\xc3\xa4, Solothurnin kantonissa. Kaikki Breitlingin kellot on valmistettu Sveitsiss\xc3\xa4 sveitsil\xc3\xa4isist\xc3\xa4 osista. Breitling tilaa koneistojen raakaversiot ETA SA:lta ja Valjouxlta ja modifioi ne omassa Breitling Chronometrie Workshops:sa ennen kronometritestausta.  _NEWLINE_L\xc3\xa9on Breitling perusti vuonna 1884 kelloja valmistavan yrityksen St. Imieriin, Sveitsiin, tarkoituksenaan valmistaa korkealuokkaisia kronografeja, sek\xc3\xa4 -metrej\xc3\xa4. _NEWLINE_Ensimm\xc3\xa4isen maailmansodan alettua Breitling valmisti kronografeja ja -metrej\xc3\xa4 lentokoneisiin. 1942 Breitling esitteli kuuluisan Chronomat-mallin. T\xc3\xa4m\xc3\xa4n j\xc3\xa4lkeen Breitlingin kelloista tuli lent\xc3\xa4jien eniten suosima merkki, esimerkiksi Aircraft Owners and Pilots Association valitsi Chronomatin viralliseksi kellokseen.  1952 Breitling toi Chronomatin uudemman version, Navitimer:in markkinoille._NEWLINE_Breitlingin maine kasvoi edelleen kun astronautti Scott Carpenter k\xc3\xa4ytti omaa Breitling Navitimeriaan avaruuslennolla. T\xc3\xa4m\xc3\xa4n johdosta kyseiselle mallille annettiin nimi; Navitimer Cosmonaute._NEWLINE_Vuonna 1979 Ernest Schneider otti yrityksen haltuunsa ja mainoskampanjoiden avulla loi Breitlingille statussymbolin aseman.'